
Nr. 2062 din 26.02.2024 

                                                                  Raport de specialitate

        Hotărârea Guvernului nr. 9/2007 privind constituirea, componenţa   si funcţionarea Comisiei de autorizare a împrumuturilor locale instituie obligaţia unităţilor administrative-teritoriale  de a solicita  Comisiei să autorizeze  finanţările rambursabile care urmează a fi contractate de acestea, reprezentând datoria publică locală, precum şi tragerile ce se pot efectua din finanţările rambursabile contractate sau care urmează a fi contractate şi în limita cărora se pot efectua plăţi, cu încadrarea în limitele anuale, în condiţiile legii.

     Având in vedere că dosarul înaintat  la Comisia de autorizare a împrumuturilor  locale, referitor  la solicitarea privind  autorizarea garantării de finanţare rambursabilă a UAT Municipiul Marghita a suferit anumite completări ca urmare a armonizării documentelor solicitate si aprobate de instituţia creditoare ( banca) , ne găsim în situaţia reluării depunerii dosarului pentru aprobarea creditului la Comisia de autorizare a împrumuturilor locale, doar pentru trei din obiectivele de investiţii si doar pentru suma de 15.000.000 lei. 

Întrucât Hotărârea de Guvern nr. 9/2007  a suferit modificări prin HG nr. 1076 din 2 noiembrie 2023 se impune adoptarea unei noi hotărâri de consiliu local a cărei model orientativ este  aprobat prin anexa nr. 2 la HG 1076 /2.11.2023 . 
Astfel, în urma negocierilor purtate cu unitatea creditoare se va aproba o suplimentare a creditului existent la Raiffeisen Bank S.A. cu suma de 15.000.000 lei  cu o maturitate a creditului de maxim 7 ani şi 8 luni. 
· cu o perioadă de rambursare de 7 ani respectiv până la 31.10.2031 .

· perioada de tragere  maxim 7 luni  de la semnarea contractului de credit, cu trageri si rambursări multiple, în funcţie de necesar, dar nu mai târziu de 30.09.2024 

· cu o dobândă ROBOR 3 luni+1,40 %

Valoarea creditului : 15.000.000 lei , distribuiti astfel:
 - 6.000.000 lei pentru Centrul Educational Multifunctional Octavian Goga
 - 6.000.000 lei pentru Centrul Multifunctional recreativ Marghita

- 3.000.000 lei pentru obiectul „Promovarea unei abordări integrate în ceea ce priveşte îmbunătăţirea ratei de angajare şi a mediului de afaceri la nivelul micro-regiunilor  Marghita şi Berettyoujfalu .

Intrucât Comisia de autorizare a împrumuturilor se întruneste odata pe lună , anticipăm că putem obtine autorizarea  în cursul lunii martie si tot în cursul lunii martie să semnăm si contractul de credit cu Raiffeisen Bank S.A. pentru a putea finakliza in acest an aceste obiective de investiţii.

